Выставачны праект праходзіць у рамках акцыі “Музей і партнёр”, і ў ёй важны сэнс: сустракацца з апантанымі людзьмі, якія зацікаўлены ў спадчыне, якія ёсць і ў малых гарадах Беларусі. Дзякуючы ініцыятыве, якая зыходзіла ад ад Івацэвіцкага гісторыка – краязнаўчага музея, Музей НАН Беларусі адгукнуўся на просьбу. Выстаўка ў Івацэвічах будзе праходзіць на працягу месяца. Барыс Андрэевіч дзякаваў, што столькі жыхароў і гасцей горада Івацэвічы прыйшлі на імпрэзу. Ён расказаў аб дзіўным, нават трагічным лёсе Язэпа Драздовіча, які родам быў з дваран, але практычна ўсё жыццё пражыў ў беднасці. Прафесійны мастак, які скончыў Віленскую школу малявання, так і не быў прыняты ў Саюз мастакоў, а пасля смерці ў 1954 годзе быў забыты на доўгія дзесяцігоддзі.